66. ΑΠΟΦΑΣΗ ΠΡΟΕΔΡΟΥ ΤΗΣ ΒΟΥΛΗΣ Αριθ. 7577 της 21/21 Δεκ. 1993 (ΦΕΚ Β΄ 914) Περικοπή υπερωριών και εξόδων κίνησης κατά τις ημέρες απουσίας του προσωπικού της Βουλής. ΄Εχοντας υπόψη: 1. Τις διατάξεις των άρθρ. 65 παρ. 6 και 103 παρ. 6 του Συντάγματος σε συνδυασμό προς το άρθρ. 11 παρ. 4 του Κανονισμού της Βουλής (Μέρος Α΄Κοινοβουλευτικό). 2. Τις διατάξεις των άρθρ. 85 παρ. 2 και 5, 149 και 150 του Κανονισμού της Βουλής (Μέρος Β΄Προσωπικό). 3. Την υπ’ αριθ. 2046/1502/25.6.1980 (ΦΕΚ 609/Β/80) απόφαση του Προέδρου της Βουλής, με την οποία εγκρίθηκε η κατ’ αποκοπή και κατά μήνα, καταβολή εξόδων κινήσεως στο προσωπικό της Βουλής. 4. Την υπ’ αριθ. 2387/1909/23.4.1985 (ΦΕΚ 217/Β/23.4.1985) απόφαση του Προέδρου της Βουλής για το κατά μήνα υπερωριακό επίδομα του προσωπικού της Βουλής  και την παραπομπή ότι τον τρόπο βεβαίωσης θα εξακολουθήσουν να ισχύουν οι ίδιες προϋποθέσεις που είχαν ορισθεί, υπό την ισχύ του Νόμ. 754/78.,ε την 2406/1726/22.6.1978 απόφαση του Προέδρου της Βουλής. 1.Ζ.δ.66 Βουλή 5. Το άρθρ. 17 παρ. 2 του Νομ. 754/78 με το οποίο παρέχεται εξουσιοδότηση ρύθμισης των θεμάτων που ανακύπτουν κατά την εφαρμογή των διατάξεων του νόμου αυτού σε συνδυασμό με το γεγονός ότι κατά τη διαρρεύσασα 15ετία έχουν αλλάξει οι περί ενιαίου μισθολογίου των δ.υ. νόμοι. 6. Την υπ΄αριθ. 155/4.11.1988 γνωμοδότηση της Επιστημονικής Υπηρεσίας σε συνδυασμό με την υπ’ αριθ. Πρωτ. 4164/6.8.93 γνωμοδότηση της Δ/νσης Επιστημονικών Μελετών που έγινε δεκτή από το Επιστημονικό Συμβούλιο της Βουλής. 7. Την από 5.8.93 ομόφωνη απόφαση της Διάσκεψης των Προέδρων της Βουλής. 8. Τις υπηρεσιακές ανάγκες σε συνδυασμό με τις διατάξεις του άρθρου 40 του Νομ. 849/78 καθώς και τις σχετικές εγγεγραμμένες πιστώσεις στον προϋπολογισμό της Βουλής οικον. Έτους 1993, αποφασίζουμε: Τροποποιώντας τις 2406/1726/22.6.78 και 2046/1502/25.6.80 αποφάσεις του Προέδρου της Βουλής ορίζουμε : 1) με βεβαίωση που θα αποστέλλεται στο Τμήμα Ειδικού Λογιστηρίου από τους οικείους προϊσταμένους των Δ/νσεων και Υπηρεσιών της Βουλής, θα βεβαιώνεται κατά μήνα ο χρόνος υπερωριακής απασχόλησης κάθε υπαλλήλου και θα εγκρίνεται από το Γενικό Γραμματέα και το Γενικό Δ/ντή της Βουλής με ιδιαίτερη απόφαση που θα εκδίδεται επίσης κάθε μήνα 2) με βεβαίωση που θα αποστέλλεται στο Τμήμα Ειδικού Λογιστηρίου από τους αυτούς προϊσταμένους θα βεβαιώνονται οι κατά μήνα δικαιούχοι των εξόδων κίνησης υπάλληλοι της Βουλής. Δεν καταβάλλονται, υπερωριακή αποζημίωση και έξοδα κίνησης , στις περιπτώσεις που δεν θα παρέχεται υπερωριακή εργασία με εξαίρεση μόνο την ετήσια κανονική άδεια. Σε περίπτωση απουσίας από την υπερωριακή εργασία (αδικαιολόγητος απουσία, άδεια άνευ αποδοχών, ασθένεια και αναρρωτική άδεια) θα γίνεται με ευθύνη και κατά την κρίση του οικείου προϊσταμένου επί της αντιστοίχου βεβαιώσεως περικοπή της υπερωριακής αποζημίωσης και των εξόδων κίνησης (1/22 για κάθε εργάσιμη ημέρα). Κατά τα λοιπά ισχύουν οι προαναφερόμενες αποφάσεις. Η ισχύς της απόφασης αυτής αφορά το προσωπικό της Βουλής και αρχίζει την 1 η  Ιαν. 1993. Η άνω απόφαση ανακλήθηκε από τότε που ίσχυσε από την 1171/3 – 7 Μαρτ. 1994, ΦΕΚ Β΄ 155 απόφ. Προέδρου Βουλής. 